CELEX: 62014TA0479
Language: mt
Date: 2017-02-01 00:00:00
Title: Kawża T-479/14: Sentenza tal-Qorti Ġenerali tal-1 ta’ Frar 2017 – Kendrion vs L-Unjoni Ewropea (“Responsabbiltà mhux kuntrattwali — Preċiżjoni tar-rikors — Ammissibbiltà — Artikolu 47 tal-Karta tad-Drittijiet Fundamentali — Terminu raġonevoli għall-għoti ta’ sentenza — Dannu materjali — Interessi fuq l-ammont tal-multa mhux imħallsa — Spejjeż ta’ garanzija bankarja — Dannu mhux materjali — Rabta ta’ kawżalità”)

13.3.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 78/18
            
         Sentenza tal-Qorti Ġenerali tal-1 ta’ Frar 2017 – Kendrion vs L-Unjoni Ewropea
   (Kawża T-479/14) (1)
   
   ((“Responsabbiltà mhux kuntrattwali - Preċiżjoni tar-rikors - Ammissibbiltà - Artikolu 47 tal-Karta tad-Drittijiet Fundamentali - Terminu raġonevoli għall-għoti ta’ sentenza - Dannu materjali - Interessi fuq l-ammont tal-multa mhux imħallsa - Spejjeż ta’ garanzija bankarja - Dannu mhux materjali - Rabta ta’ kawżalità”))
   (2017/C 078/24)
   Lingwa tal-kawża: l-Olandiż
   
      Partijiet
   
   
      Rikorrenti: Kendrion NV (Zeist, il-Pajjiżi l-Baxxi) (rappreżentanti: inizjalment P. Glazener u T. Ottervanger, sussegwentement T. Ottervanger, avukati)
   
      Konvenuta: L-Unjoni Ewropea, irrappreżentata mill-Qorti tal-Ġustizzja tal-Unjoni Ewropea (rappreżentanti: inizjalment A. Placco, sussegwentment J. Inghelram u E. Beysen, aġenti)
   
      Intervenjent insostenn tal-konvenuta: Il-Kummissjoni Ewropea (rappreżentanti: T. Christoforou, S. Noë u P. Van Nuffel, aġenti)
   
      Suġġett
   
   Talba bbażata fuq l-Artikolu 268 TFUE u intiża sabiex jinkiseb kumpens għad-dannu li r-rikorrenti allegatament sostniet minħabba t-tul tal-proċedura, quddiem il-Qorti Ġenerali, fil-kuntest tal-kawża li wasslet għas-sentenza tas-16 ta’ Novembru 2011, Kendrion vs Il-Kummissjoni (T-54/06, mhux ippubblikata, EU:T:2011:667).
   
      Dispożittiv
   
   
               1)
            
            
               L-Unjoni Ewropea, irrappreżentata mill-Qorti tal-Ġustizzja tal-Unjoni Ewropea, hija kkundannata sabiex tħallas kumpens ta’ EUR 588 769,18 lil Kendrion NV għad-dannu materjali sostnut minn din il-kumpannija minħabba ksur tat-terminu raġonevoli għall-għoti ta’ sentenza fil-kawża li wasslet għas-sentenza tas-16 ta’ Novembru 2011, Kendrion vs Il-Kummissjoni (T-54/06, mhux ippubblikata, EU:T:2011:667).
            
         
               2)
            
            
               L-Unjoni, irrappreżentata mill-Qorti tal-Ġustizzja tal-Unjoni Ewropea, hija kkundannata tħallas kumpens ta’ EUR 6 000 lil Kendrion għad-dannu mhux materjali li din il-kumpannija sostniet minħabba ksur tat-terminu raġonevoli għall-għoti ta’ sentenza fil-Kawża T-54/06.
            
         
               3)
            
            
               Kull kumpens previst fil-punti 1) u 2) iktar ’il fuq għandu jiġi miżjud b’interessi moratorji, dekorribbli mill-għoti ta’ din is-sentenza sal-pagament sħiħ, bir-rata stabbilita mill-Bank Ċentrali Ewropew (BĊE) għall-operazzjonijiet prinċipali ta’ rifinanzjament tiegħu, miżjuda bi tliet punti u nofs ta’ perċentwali.
            
         
               4)
            
            
               Il-kumplament tar-rikors huwa miċħud.
            
         
               5)
            
            
               L-Unjoni, irrappreżentata mill-Qorti tal-Ġustizzja tal-Unjoni Ewropea, hija kkundannata tbati, minbarra l-ispejjeż tagħha stess, l-ispejjeż li ġew sostnuti minn Kendrion u li huma marbuta mal-eċċezzjoni ta’ inammissibbiltà li wasslet għad-digriet tas-6 ta’ Jannar 2015, Kendrion vs L-Unjoni Ewropea (T-479/14, mhux ippubblikat, EU:T:2015:2).
            
         
               6)
            
            
               Kendrion, minn naħa, u l-Unjoni, irrappreżentata mill-Qorti tal-Ġustizzja tal-Unjoni Ewropea, min-naħa l-oħra, għandhom ibatu l-ispejjeż rispettivi tagħhom marbuta mar-rikors li wassal għal din is-sentenza.
            
         
               7)
            
            
               Il-Kummissjoni Ewropea għandha tbati l-ispejjeż tagħha stess.
            
         
      (1)  ĠU C 253, 4.8.2014.